钦定古今图书集成/明伦汇编/氏族典/第380卷 > 《廖用贤尚友录》 > 纪经纶
## 钦定古今图书集成/明伦汇编/氏族典/第380卷 > 《廖用贤尚友录》 > 纪经纶

按《云南通志》：“经纶，字肫夫，临安人。纯朴不妄言，里称
笃行君子。尝市一婢，异而问之，曰：‘父为百户，曾立功，
以贫迫至此。遂养为己女，厚嫁之。弟有痫疾，爱护甚
至。后举嘉靖甲午乡试，初任新都令，再补上蔡，皆有
惠政。计擒剧贼黑龙、黑象、黑虎等，以功陞郧阳通判，
历襄藩长史’。”